stanford-oval/wikipedia huggingface dataset:
Hurum (täsmennyssivu)
Sukunimenä

Helge Hurum (s. 1936), norjalainen jazzmuusikko
Per Hurum (1910–1989), norjalainen kuvanveistäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hurum”, voi hakea sivunnimihaulla, laajalla sivunnimihaulla tai tekstihaulla.
Kuukausi järvellä

| Kuukausi järvellä> A Month by the Lake |
| --- | --- |

Ohjaaja:  John Irvin
Käsikirjoittaja:  Trevor Bentham
Perustuu:  H. E. Batesin romaaniin
Tuottaja:  Robert Fox
Säveltäjä:  Nicola Piovani
Kuvaaja:  Pasqualino De Santis
Pääosat:  Vanessa Redgrave Edward Fox Uma Thurman
Valmistustiedot
Valmistusmaa:   Yhdistynyt kuningaskunta  Yhdysvallat
Tuotantoyhtiö:  Anuline Miramax Films
Levittäjä:  Miramax Netflix
Ensi-ilta:   11. syyskuuta 1995 Toronton elokuvajuhlat  22. syyskuuta 1995  21. kesäkuuta 1996
Kesto:  92 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuukausi järvellä (engl. A Month by the Lake) on John Irvinin ohjaama yhdysvaltalais-brittiläinen romanttinen draamakomediaelokuva vuodelta 1995. Elokuva perustuu H. E. Batesin romaaniin, jonka pohjalta Trevor Bentham laati käsikirjoituksen. Elokuvan pääosissa ovat Vanessa Redgrave, Edward Fox ja Uma Thurman.
Kuukausi järvellä sai maailmanensi-iltansa 11. syyskuuta 1995 Toronton elokuvajuhlilla. Yhdysvalloissa elokuva sai ensi-iltansa 22. syyskuuta 1995 ja Britanniassa 21. kesäkuuta 1996.
Vuonna 1996 Vanessa Redgrave oli ehdokkaana roolisuorituksestaan parhaan naispääosan (musikaali tai komedia) Golden Globen saajaksi.
Juoni

Vuonna 1913 naimaton neiti Bentley (Vanessa Redgrave) nautti kesälomastaan Italian Comojärvellä isänsä kanssa ennen ensimmäisen maailmansodan syttymistä. Elokuva sijoittuu 24 vuotta myöhempään aikaan, vuoteen 1937, ja neiti Bentleyn isä on hiljattain kuollut. Puhdistaakseen ilmapiiriä isän menettämisen jälkeen hän päättää palata Comojärvelle yksinään viettämään kuukauden kestävää kesälomaa.
Pian hän tapaa rehdin poikamiehen nimeltä Major Wilshaw (Edward Fox) ja kiinnostuu tästä. Seudulle saapuu kuitenkin myös nuori amerikkalainen neiti Beaumont (Uma Thurman), joka alkaa liehitellä Wilshaw’ta.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  Neiti Bentley   |
|  Edward Fox  | … |  Major Wilshaw   |
|  Uma Thurman  | … |  Neiti Beaumont   |
|  Alida Valli  | … |  Rouva Fascioli   |
|  Carlo Cartier  | … |  Herra Bonizzoni   |
|  Alessandro Gassman  | … |  Vittorio Balsari   |
|  Natalia Bizzi  | … |  Rouva Bonizzoni   |
|  Paolo Lombardi  | … |  Enrico   |
|  Riccardo Rossi  | … |  Guido   |
|  Sonia Martinelli  | … |  Maria   |
Aiheesta muualla

Kuukausi järvellä Internet Movie Databasessa (englanniksi)
Kuukausi järvellä Elonet.
Kuukausi järvellä AllMoviessa. (englanniksi)
Hyvässä ja pahassa (kappale)

| ”Hyvässä ja pahassa” Yö |
| --- | --- | --- |

Singlen tiedot
 Albumilta: Hyvässä ja pahassa
 Julkaistu: 23.5.2014
 Formaatti: digitaalinen lataus
 Tuottaja(t): Mikko Kangasjärvi ja Jari Latomaa
 Tyylilaji: suomirock
 Levy-yhtiö: Ratas Music Group
Yön muut singlet
| ”Helmoista taivaan” 2013 | ”Hyvässä ja pahassa” 2014 | ”Jään sun viereen” 2014 |
Hyvässä ja pahassa on toukokuussa 2014 ilmestynyt Yön single, joka on ensimmäinen single lokakuussa julkaistulta samannimiseltä albumilta. Se tuli myyntiin pelkästään digitaalisessa muodossa. Kappaleen on säveltänyt Yön kitaristina kahteen otteeseen 1980- ja 1990-luvuilla toiminut Markku Petander.
Muusikot

Olli Lindholm – laulu
Daffy Terävä – kitara
Jukka Lewis – basso
Ari Toikka – rummut
Mikko Kangasjärvi – kosketinsoittimet, piano
Jari Latomaa – kosketinsoittimet, taustalaulu
Kappaleet

Hyvässä ja pahassa – 3.14 (säv. Markku Petander, san. Sana Mustonen)
Kyle Palmieri

| Kyle Palmieri |
| --- | --- |

Henkilötiedot
Syntynyt: 1. helmikuuta 1991 (ikä 33) Smithtown, New York, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  86 kg
Seura
Seura:  New York Islanders
Sarja:  NHL
Pelinumero:  51
Pelaajaura
Pääsarjaura:  2010–
Aik. seurat:  Anaheim Ducks (NHL)   New Jersey Devils (NHL)
NHL-varaus:  26. varaus, 2009 Anaheim Ducks
Kyle Charles Palmieri (s. 1. helmikuuta 1991 Smithtown, New York, Yhdysvallat) on yhdysvaltalainen jääkiekkoilija, joka pelaa NHL-joukkue New York Islandersissa. Tätä ennen hän pelasi Anaheim Ducksissa, joka varasi hänet ensimmäisellä kierroksella 26. pelaajana NHL:n varaustilaisuudessa 2009. Hän on edustanut myös New Jersey Devilsia. Jatkoaika.comin verkkolehden mukaan Palmieri on voimakas hyökkääjä, jonka pelityyliin kuuluu tempon ylläpitäminen. Hän osaa pelata sekä keskellä että laidassa.
Ura

Palmieri syntyi New Yorkin Smithtownissa, mutta hän pitää kotikaupunkinaan New Jerseyn Montvalea. Palmieri muutti vuonna 2007 Michiganin Ann Arboriin, jossa hän kävi lukion. Hän pelasi Yhdysvaltain alle 17- ja 18-vuotiaiden kehitysmaajoukkueissa vuodet 2007–2009. Palmieri oli Pohjois-Amerikassa pelaavien kenttäpelaajien CSS-rankingissa sijalla 20, ja hän oli siinä korkeimmalle sijoittunut Yhdysvaltain kehitysjoukkueen pelaaja. Palmierin kausi 2008–2009 jäi rikkonaiseksi, kun hänet erotettiin sääntöjen rikkomisen vuoksi kehitysjoukkueesta. Palmieri varattiin kesällä 2009 varaustilaisuuden 26. pelaajana Anaheim Ducksiin.
Kauden 2009–2010 Palmieri kävi Notre Damen yliopistoa. Siellä vietetyn kauden jälkeen hän teki kolmivuotisen tulokassopimuksen Anaheim Ducksin kanssa elokuussa 2010. Palmieri pelasi kauden 2010–2011 suurimmaksi osaksi Ducksin farmijoukkue Syracuse Crunchissa, AHL:ssä. Hän voitti joukkueen sisäisen piste- ja maalipörssin tehoilla 29+22=51 ja pelasi kauden aikana myös AHL:n tähdistöottelussa. Palmieri teki NHL-debyyttinsä 3. marraskuuta 2010 Tampa Bay Lightningia vastaan. Hän teki ottelussa myös NHL-uransa avausmaalin. Yhteensä Palmieri pelasi kauden aikana kymmenen runkosarjaottelua ja yhden playoff-ottelun NHL:ssä.
Huhtikuussa 2021 Palmieri siirtyi yhdessä Travis Zajacin kanssa Devilsista New York Islandersiin vaihdossa ensimmäisen kierroksen varausvuoroon vuoden 2021 varaustilaisuudessa, neljännen kierroksen varausvuoroon vuoden 2022 varaustilaisuudessa, A. J. Greeriin ja Mason Jobstiin.
Syyskuussa 2021 Palmieri teki Islandersin kanssa nelivuotisen ja yhteensä 20 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Saskatchewan 2010 | jääkiekko |  |
|  Pronssia | Buffalo 2011 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Kazan 2008 | jääkiekko |  |
Palmieri oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti hopeaa. Palmieri oli jälkimmäisessä turnauksessa Yhdysvaltain paras pistemies Chris Kreiderin ja Charlie Coylen kanssa.
Vuonna 2008 Palmieri voitti alle 18-vuotiaiden MM-pronssia.
Henry Bryant

Henry Bryant vuonna 1864.
Henry Bryant (12. toukokuuta 1820 Boston – 2. helmikuuta 1867 Puerto Rico) oli yhdysvaltalainen lääkäri ja luonnontieteilijä.
Bryant opiskeli ja valmistui Harvard Medical Schoolissa 1843. Vuonna 1847 hän joutui jättämään lääkärin ammatin terveydellisistä syistä. Hän suuntautui luonnonhistorian tutkimiseen, erityisesti lintutieteeseen.
1860-luvun alkupuolella Bryant kuului Megatherium Club -nimiseen nuorten luonnontieteilijöiden seuraan, joka toimi Smithsonian-instituutissa. Bryant keräsi lintuja Floridassa, Bahamasaarilla, Ontariossa ja Labradorissa, Pohjois-Carolinassa, Kuubassa, Jamaikalla ja Puerto Ricossa.
Yhdysvaltain sisällissodassa Bryant palveli kirurgina Massachusettsin vapaaehtoisten 20. rykmentissä. Hän haavoittui Bull Runin toisessa taistelussa. Hänet vapautettiin sotapalveluksesta ennen sodan päättymistä ja hän matkusti Eurooppaan. Ranskassa hän osti Frédéric de Lafresnayen lintukokoelman ja toimitti sen Boston Society of Natural Historyn museoon.
Bryant oli Henry Bryant Bigelowin, valtameritutkijan, isoisä.
Bryant nimesi linnuista muun muassa bahamanpääskyn (Tachycineta cyaneoviridis) ja jamaikansirkkusen suvun Loxipasser.
Heroes of Might and Magic V: Tribes of the East

| Heroes of Might and Magic V: Tribes of the East |
| --- | --- |

Kehittäjä:  Nival Interactive
Julkaisija:  Ubisoft
Jakelija:  Steam
Suunnittelija:  Nival Interactive
Säveltäjä:  Rob King
Pelisarja:  Heroes of Might and Magic
Julkaistu:  EU 12. lokakuuta 2007NA 18. lokakuuta 2007PL 24. tammikuuta 2008
Lajityyppi:  Vuoropohjainen strategiapeli
Pelimuoto:  Yksinpeli, moninpeli
Alusta:  Microsoft Windows
Jakelumuoto:  CD tai DVD
Lisää peliartikkeleitaVideopelien teemasivulla
Infobox OK  : 
Heroes of Might and Magic V: Tribes of the East on vuoropohjaisen strategiapelin Heroes of Might and Magic V:n toinen lisäosa ja pelin ensimmäinen irrallinen lisäosa. Pelin kehitti Nival Interactive ja julkaisi Ubisoft 12. lokakuuta 2007.
Ominaisuuksia

Tribes of the East sisältää useita bugien korjauksia sekä parannuksia pelaamiseen. Seuraavassa on lista pelin tärkeimmistä muutoksista:
Uusi örkkien rotu Stronghold on lisätty.
Uusi ominaisuus on lisätty. Nyt kaikille yksiköille on kaksi ylennysvaihtoehtoa, joka nostaa olentojen lukumäärän yli 170:een.
Kolme uutta kampanjaa on lisätty jatkaen alkuperäistä tarinaa siitä mihin Hammers of Fate päättyi. Ensimmäisessä kampanjassa pelataan Necropoliksen sankarilla Arantinilla (Arantir on vastustaja Dark Messiah of Might and Magicistä). Toinen kampanja kohdistuu uuteen Strongholdin rotuun, esitellen kaksi örkkien johtajaa Gotain sekä Kujinin. Kolmas ja viimeinen kampanja keskittyy Academy -rodun ympärille, jossa velho Zehir palaa yhdessä liittoutuneiden muiden rotujen kanssa taistelemaan demonien armeijaa vastaan. Pelissä on myös yksinäinen kampanja, joka koostuu yhdestä tehtävästä, jonka tarkoituksena on esitellä uutta örkkien hallinnoimaa Strongholdia.
10 uutta moninpelitasoa sekä 5 uutta yksinpelitasoa on lisätty.
Karttaeditoriin on lisätty pelin tuomia uusia maastoja ja tekstuureita.
Uusi rotu > Stronghold

Örkit ovat lopputulos velhojen tekemästä kokeesta, jossa on sekoitettu demonien ja ihmisten verta. Örkit ovat raakoja sotureita, jotka elävät taistellen.
Juoni > Rage of the Tribes

Tarina alkaa Griffin Empiren joukkojen hyökkäyksellä, jonka seurauksena useat örkit jäävät vangiksi. Örkkipäällikkö Quroq valtaa tämän seurauksena Havenin kaupunkeja, mistä ilmoitetaan kuningatar Isabelille, joka on todellisuudessa succubus Biara. Isabel lähettää neljä luotetuinta palvelijaansa mukaan lukien arkkipiispa Alaricin torjumaan örkkien hyökkäyksen. Seuranneiden tapahtumien johdosta Quroq saa surmansa Alaricin toimesta.
Juoni > The Will of Asha

Sillävälin necromancer Arantir saa ohjauksen mestariltaan Jumalatar Ashalta taistella demonista korruptiota vastaan Havenin kaupungeissa. Hän kohtaa Pimeän ritarin Ornellan, jonka vampyyrilordi Giovanni esittelee hänelle. Arantir hyökkää Ornellan kanssa Flammschreinin kaupunkiin, jonka demoni Orlando on vallannut. Tapettuaan Orlandon, Arantir vierailee kaupungin haudoilla vapauttaen vangitun kuningatar Isabelin sielunpalasen. Tämän seurauksena Biara paljastuu huijariksi ja joutuu muuttamaan suunnitelmiaan kutsuen demoneita Talonguardiin aikeenaan vallata kaupunki. Arantir oppii demonimessiaasta ja yrittää estää ennustuksen mikä johtaa Dark Messiah of Might and Magic-pelin tapahtumiin.
Juoni > To Honor Our Fathers

Nuori örkkipäällikkö Gotai lähettää palvelijansa Kujinin yhdistämään örkkiklaanit taisteluun demoneita vastaan. Tämän jälkeen Gotai päättää kunnioittaa Kunyakin sielua, joka oli suurin örkeistä johdattaen heidät voittoon ja matkaa velhokaupunkiin tämän hautapaikalle. Gotai myös kostaa Quroqin kuoleman tappamalla Alaricin, joka oli tullut hulluksi nähtyään Biaran. Myöhemmin paljastuu että Biara oli tappanut Griffin Empiren perillisen ja korruptoinut Heart of the Griffinin, joka nyt kutsui demoneita Sheoghista karkoituksen sijaan.
Juoni > Flying to the Rescue

Alaricin kuoleman jälkeen Gotai ja Kujin järjestävät tapaamisen Zehirin kanssa joka liittoutuu heidän kanssa yhteisen päämäärän puolesta. Zehir lähtee etsimään Raelagia, joka tietää huhut kuningatar Isabelista. Zehir ei kuitenkaan löydä häntä ja kohtaa Ylayan, joka liittoutuu Zehirin kanssa kukistaakseen Soulscar-klaanin. Zehir matkaa Griffin Empiren maille, missä hän kohtaa Duncanin ja Freydan ja auttaa heitä taistelussa demoneita vastaan lukemalla loitsun, mikä paljastaa naamioituneet ihmiset demoneksi. Zehir matkaa kääpiöiden maille, mutta kääpiöt eivät suostu auttamaan häntä. Wulfstain kuitenkin kertoo Zehirille löytäneensä kääpiöiden tulijumala Arkathin ja he matkaavat portaalin kautta hänen luokseen, mutta Rolf, Wulfstainin veli yrittää estää heitä ja taistelee Zehiriä vastaan, mutta hänen kukistetaan. Arkath julistaa että Wulfstainin tulee olla kuningas ja Hangvulin tulee maksaa hänen pettämisestään. Erimielisyyksien selvittämisen jälkeen kääpiöt valmistautuvat ajamaan demonit pois Griffin Empiresta. Zehir matkaa Talonguardiin, jonka demonit ovat vallanneet. Onnistuttuaan ohittamaan kaupungin puolustajat, Zehirin liittolaiset hyökkäävät kaupunkia ympäröiviin demonikaupunkeihin ja valtaavat ne piirittäen Biaran. Zehir piirittää Talonguardin ja kohtaa Biaran, jonka oikea kuningatar Isabel surmaa. Tämän jälkeen Isabel luopuu kruunustaan ja tekee Freydasta uuden kuningattaren ja julistaa Griffin Empiren loppuneen ja uuden Unicorn Empiren alkaneen.
Pelissä on lisäksi lisäkampanja Agrael's Trial, joka kertoo Agraelin alkuperän ennen alkuperäisen Heroes V-pelin tapahtumia.
Aiheesta muualla

Peli www.mightandmagic.com:ssa (Arkistoitu – Internet Archive)
Laaja tietopaketti kyseisestä pelistä
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
Husaari

Puolanliettualaisia husaareja
Preussilaisia husaareja 1800-luvun alusta
Husaari on kevyen ratsuväen sotilaan nimitys. Husaareja on ollut 1400-luvulta lähtien useissa Euroopan armeijoissa.
Husaarit saivat alkunsa Unkarissa kuningas Matias Corvinuksen aikaan, joka määräsi 1458 joka 20:nnen aatelisen puolustusjoukkoihin turkkilaisia vastaan. Hän oli ottanut mallia mongoleista ja pustan hevosmiehistä. Husaarien pääaseena oli yleensä sapeli. Husaarit olivat Unkarin eliittiratsuväkeä. Heitä pidettiin yleisesti hyvinä ratsastajina ja he niittivät mainetta vastustajan jalkaväessä ja myös raskaassa ratsuväessä. Ajan saatossa sana husaari yleistyi tarkoittamaan muitakin kuin vain Unkarin kevyen ratsuväen sotilaita.
Aiheesta muualla

Husaarit - heimoveljemme Unkarin ylpeys, Hakkapeliitta, 10.10.1933, nro 41, s. 6, Kansalliskirjaston digitaaliset aineistot
Lamu (saari)

Lamu
Shelan kylä Lamulla
| --- | --- |
Sijainti:  2°17′N, 40°52′W Lamu, Coast  Kenia
Saariryhmä:  Lamun saaristo
Pinta-ala:  50 km²
| --- | --- |
Asutuskeskukset:  Lamu, Shela, Matondoni, Kipungani
muokkaa - muokkaa wikitekstiä - muokkaa Wikidataa
Lamu on saari Lamun saaristossa Kenian rannikolla. Se on 18 kilometriä pitkä ja 8 kilometriä leveä. Saarella sijaitsevan Lamun kaupungin vanhakaupunki kuuluu Unescon maailmanperintöluetteloon.
Maantiede

Lamu sijaitsee Kenian rannikolla Itä-Afrikassa noin 240 kilometriä Mombasan kaupungista koilliseen.
Lamun kaupungin lisäksi saarella on kolme kylää:
Shela: kylä noin kolme kilometriä Lamusta. Shela on nykyisin saaren matkailuelinkeinon keskus. Shelassa on 12 kilometriä pitkä hiekkaranta.
Matondoni: kylä tunnetaan dhowien rakennuspaikkana
Kipungani: kylä saaren lounaisrannalla
Historia

Lamun saaristo mainitaan mahdollisesti antiikin kreikkalaisessa teoksessa Periplus Maris Erythraei nimellä Pyralae-saaret. Saarien sanottiin olevan egyptiläisten ja arabikauppiaiden tukikohta. Varhaisimmat arkeologiset todisteen vakinaisesta asutuksesta paikalta ovat kuitenkin vasta 1200-luvulta ja ensimmäiset luotettavat historialliset lähteet ovat 1400-luvulta.
1500-luvulta lähtien Lamu vaihtoi hallitsijaa useampaan otteeseen. Vuosien 1506 ja 1698 välillä sitä hallitsivat portugalilaiset. Vuonna 1585 sitä hallitsi hetken aikaa turkkilainen emiiri Ali Bei, jonka portugalilaiset syrjäyttivät kuitenkin jo vuonna 1587. Omanin vallattua Mombasan vuonna 1698 myös Lamu oli muodollisesti heidän alaisuudessaan. Todellisuudessa omanilainen hallinto saapui kuitenkin vasta 1800-luvun alussa. Lamusta tuli tärkeä norsunluun ja orjien kauppapaikka.
Lamun merkitys alkoi hiljalleen vähetä, kun Mombasan satama on kasvanut.
Väestö

Lamun saarella puhutaan swahilin kielen kiamun (kiAmu) murretta, jota puhutaan myös osissa läheistä mantereen rannikkoa.
Kipunganin kylä.
Lamun kaupunki.
Kurkumat

| Kurkumat |
| --- | --- |
 Keralankurkuma Curcuma zedoaria
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Inkiväärikasvit Zingiberaceae
Alaheimo::  Zingiberoideae
Tribus::  Zingibereae
Suku::  Kurkumat Curcuma  L.
Tyyppilaji
 maustekurkuma Curcuma longa L. (1753) 
Katso myös
   Kurkumat Wikispeciesissä   Kurkumat Commonsissa 
  Tieteelliset nimet: 
Infobox OKNimi-testi OK: 
Kurkumat (Curcuma) on kasvisuku, joka kuuluu inkiväärikasvien heimoon. Suvussa on yhteensä 147 lajia, joita esiintyy Intiasta Kiinaan, Uuteen-Guineaan ja Australiaan. Kurkumiin sisältyy monia mauste- ja huonekasvina kasvatettuja lajeja.
Kurkumalajeja

siaminkurkuma (Curcuma alismatifolia)
intiankurkuma (Curcuma angustifolia)
maustekurkuma (Curcuma longa)
lyhtykurkuma (Curcuma roscoeana)
keralankurkuma (Curcuma zedoaria)
Aiheesta muualla

Finto: Kassu – Kasvien suomenkieliset nimet: Curcuma
Suomen Lajitietokeskus: Kurkumat – Curcuma
Hiitola

| Hiitolan kunta> Entinen kunta – luovutettu Neuvostoliitolle |
| --- | --- |

 sijainti 
Lääni:  Viipurin lääni
Maakunta:  Karjalan historiallinen maakunta
Kihlakunta:  Käkisalmen kihlakunta
Kuntanumero:  093
Perustettu:  
Lakkautettu:  1948 (luovutettu Neuvostoliitolle 1944)
Pinta-ala:  464 km²
– maa:  423,2 km²
Väkiluku:  8 265   (1939)
– väestötiheys:  19,53 as./km²
Hiitolan epävirallinen perinnevaakuna.
Hiitola on entinen Suomen kunta Laatokan Karjalassa Neuvostoliitolle vuonna 1944 luovutetulla alueella. Hiitolan pinta-ala oli 423,2 km² ja asukasluku 8 265 vuonna 1939. Nykyisin Hiitolan pohjoisosa kuuluu Karjalan tasavaltaan ja eteläosa Leningradin alueeseen. Hiitola voidaan laskea myös Karjalankannakseen kuuluvaksi. Karjalan tasavaltaan kuuluva osa muodostaa pääpiirteittäin Hiitolan maalaiskunnan. Hiitolan asemakylä on nykyään Hiitolan alueen keskus, kun entinen kirkonkylä on ollut neuvostoaikana sotilaskohde (Kulikovo), ja sen lakkauttamisen jälkeen on muuttunut siviilikyläksi. Hiitolan alue jakautuu Laatokan saariston rikkonaiseen maisemaan idässä ja asumattomaan erämaahan lännessä. Varsinaisesti asuttuja alueita ovat Asila, Pukinniemi, Tiurula ja Vaavoja sekä entinen Hömmön alue, jolle on annettu nimeksi Taunan tai Tounan. Kaikki muut entiset kylät ovat enimmäkseen autioituneet.
Neuvostoliitto pommitti Hiitolan asemakylää heti talvisodan sytyttyä Neuvostoliiton aloitteessa.
Hiitolan ortodoksinen väestö kuului Tiurulan ortodoksiseen seurakuntaan. Hiitolan väestöä asutettiin jatkosodan jälkeen seuraaviin Keski- ja Pohjois-Satakunnan kuntiin: Ahlainen, Honkajoki, Kankaanpää, Karvia, Kullaa, Luvia, Merikarvia, Nakkila, Noormarkku, Pomarkku, Pori, Porin mlk, Siikainen ja Ulvila.
Kylät (1939)

Alakokkola, Asila, Haapalahti, Haukkavaara, Hiitola (kirkonkylä), Huiskonniemi, Hännilä, Iitula, Ivankoski, Kavonsalmi, Kilpola, Kopsala, Koukunniemi, Kuoksjärvi, Kyläjärvi, Kylälahti, Kylät, Laurola, Lipola, Mustola, Nehvola, Petkola, Piimälä, Pohjiinkylä, Pukinniemi, Päijälä, Raivattala, Siisiönmäki, Sirsjärvi, Telkinniemi, Tenhola, Tiurula, Tounaa, Tujula, Ulaskanniemi, Unkola, Uusikylä, Vaavoja, Valtola, Veijala, Yläkokkola.
Lukuvuonna 1937–1938 kunta oli jaettu 15 koulupiiriin.
Väestö

Seuraavassa kuvaajassa on esitetty Hiitolan väestönkehitys kymmenen vuoden välein vuosina 1880–1940.
| Hiitolan väestönkehitys 1880–1940 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 7 069 | 7 069 |
| 1890 | 1890 |    | 6 371 | 6 371 |
| 1900 | 1900 |    | 6 584 | 6 584 |
| 1910 | 1910 |    | 7 276 | 7 276 |
| 1920 | 1920 |    | 8 177 | 8 177 |
| 1930 | 1930 |    | 8 598 | 8 598 |
| 1940 | 1940 |    | 7 391 | 7 391 |
Lähde: Tilastokeskus.
Teollisuus

A. Ahlström Oy:n Pekonlahden saha
Myös muita sahoja ja tiilitehtaita
Kaksi voimalaitosta
Kuuluisia hiitolalaisia

Armas Alhava, Suojelupoliisin päällikkö, aiemmin Hiitolan nimismies
Jorma Eulenberger, energianeuvos
Eeva Kilpi, kirjailija
Juho Paksujalka, kansanedustaja
Anja Räsänen, näyttelijä
Martti Talvela, oopperalaulaja
Väinö Heikki Vainio, kirjailija
Aiheesta muualla

Luovutettu Karjala – Hiitola
Hiitolan pitäjäsivut
Hiitola - Digiarkisto
Luovutetun Karjalan linkit (Arkistoitu – Internet Archive)
Suomen Neuvostoliitolle 1940-luvulla luovuttamat alueet
| Kokonaan luovutetut kunnat |
| --- | --- |
kaupungit:  Käkisalmi | Sortavala | Viipuri
kauppalat:  Koivisto | Lahdenpohja
maalaiskunnat:  Antrea | Harlu | Heinjoki | Hiitola | Impilahti | Jaakkima | Johannes | Kanneljärvi | Kaukola | Kirvu | Kivennapa | Koiviston maalaiskunta | Kuolemajärvi | Kurkijoki | Käkisalmen maalaiskunta | Lavansaari | Lumivaara | Metsäpirtti | Muolaa | Petsamo | Pyhäjärvi Vpl | Rautu | Ruskeala | Räisälä | Sakkola | Salmi | Seiskari | Soanlahti | Sortavalan maalaiskunta | Suistamo | Suojärvi | Suursaari | Terijoki | Tytärsaari | Uusikirkko | Valkjärvi | Viipurin maalaiskunta | Vuoksela | Vuoksenranta | Äyräpää
Osin luovutetut kunnat
sodan jälkeen muihin kuntiin yhdistetyt:  Jääski | Korpiselkä | Pälkjärvi | Säkkijärvi | Vahviala
toimintaansa vuoden 1948 jälkeen jatkaneet:  Ilomantsi | Inari | Kitee | Kuusamo | Lappee | Nuijamaa | Parikkala | Rautjärvi | Ruokolahti | Saari | Salla | Simpele | Tohmajärvi | Vehkalahti | Virolahti | Uukuniemi | Värtsilä | Ylämaa
Vuokra-alueeseen sisältyneet kunnat
kokonaan:  Hanko
osin:  Bromarv | Degerby | Espoo | Inkoo | Kirkkonummi | Siuntio
Yksittäisiä mainittavia paikkoja luovutetuilla alueilla
 :  Elisenvaara | Enso | Ihantala | Ilmee | Kolosjoki | Konevitsa | Kyyrölä | Liinahamari | Pitkäranta | Pölläkkälä | Uuras | Valamo
Huhmassuo

Huhmassuon rahkarämettä.
Huhmassuo on suo Someron Vilukselan kylässä Ypäjän rajalla. 81 hehtaarin laajuinen suo on suotyypiltään mäntyräme ja kuuluu yhdessä Loimaan puolella sijaitsevan Eksyssuon kanssa Natura 2000 -ohjelmaan. Suon keskellä on vanhaa metsää kasvava saareke. Suohon rajoittuu lännessä Piilikankaan harjumuodostuma ja koillisessa sen jatkeena oleva Soukanseljän harju. Harjualueita lukuun ottamatta suon reunat ovat lähes kauttaaltaan ojitetut.